Boodskap vir Vandag | Page 142
‘n Woord wat brand
Posted on September 4, 2014 by adele lombaard
Neem tog in ag dat dit oor U is dat ek beledig word (Jeremia 15:15).
Jeremia 15:15-21 gee ons ‘n kort blik in die lewe van die profeet Jeremia, ook bekend as die lydende of wenende profeet.
Hoe broos en verskeurd hy soms was, kom duidelik uit in dié gedeelte.
Want aan die een kant verbly hy hom daarin dat God hom geroep het, of soos hý dit stel, dat God sy Naam oor hom uitgeroep het.
Nog groter is sy vreugde dat God aan hom sy woorde toevertrou het. “Ek het u woorde verslind toe dit gekom het” (v 16), so juig hy. Lees verder >>
Vanaand nog maak ek vrede
Posted on September 3, 2014 by adele lombaard
Die boodskap van versoening het Hy aan ons toevertrou (2 Korinthiërs 5:19).
Onlangs praat ek met ‘n man wat reeds twee jaar van sy tweelingbroer vervreem is – nie eers langer met hom praat nie.
Dit is hartseer, want hulle was kleintyd na-aan mekaar – nie alleen fisies en geografies nie, maar ook geestelik. So kon die een, sonder om te veel uit te vra, sommer aanvoel wat die ander pla, of wat sy behoeftes was.
Maar toe skei hulle weë. Die een word ‘n predikant, die ander ‘n beroemde atleet wat in die buiteland gaan woon. In dié tyd keer die atleet dikwels terug en loer kortliks by sy broer in waar hy in ‘n arm gemeenskap werk. Lees verder >>
Waar was die ma’s?
Posted on September 2, 2014 by adele lombaard
Hanna het toe gebly en haar seun gevoed totdat sy hom gespeen het (1 Samuel 1:23).
‘n Egpaar wat vir studie lank in Duitsland gebly het, keer op ‘n dag terug om ou herinneringe saam met hulle kinders en kleinkinders te herleef.
Hulle besoek hulle woning van destyds, stap rond op die universiteitskampus, adem weer die geure van hulle geliefkoosde eetplekke in. Om die prentjie van Duitsland te voltooi, stel hulle die kinders ook bloot aan die spore van die aaklige Nazi-tydperk.
In dié verband besoek hulle die grafte van gestorwenes, draai by van die strafkampe, besoek die museums waar die foto’s van die destydse maghebbers en die gemarteldes saam pryk. Lees verder >>
Belê in vriendskap
Posted on September 1, 2014 by adele lombaard
Jonatan het Dawid dit met ‘n eed vir hom laat belowe vanweë sy liefde vir hom, want hy het hom liefgehad soos homself (1 Samuel 20:17).
Die afgelope week hou ek ‘n gedenkdiens vir ‘n hoogs begaafde en kleurryke akademiese figuur wat onverwags oorlede is.
In die lewe was hy onder andere ook ‘n ywerige en hoogs gerespekteerde bergklimmer, iemand met ‘n groot verskeidenheid van bewonderaars, maar ook ‘n groot aantal goeie vriende – mense, ja, geesgenote wat oor baie jare gereeld by hom gekom en na-aan hom geleef het. Kort na sy dood skryf een van hierdie vriende insiggewend: Lees verder >>
Die storie van die mossie
Posted on Augustus 31, 2014 September 2, 2014 by adele lombaard
Is twee mossies nie vir ‘n sent te koop nie? En tog sal nie een van hulle op die grond val sonder die wil van julle Vader nie. Van julle is selfs die hare op julle kop almal getel. Moet dan nie bang wees nie. Julle is meer werd as baie mossies (Matteus 10:29-31).
Onlangs ontdek ek, danksy ‘n e-pos van ‘n vriend, waarom die beeld van ‘n mossie op die een kant van die ou kwartpennie-geldstuk en ook op die latere eensent-muntstuk aangebring is.
Daar sit ‘n aangrypende en troosvolle verhaal daaragter.
Skynbaar het ‘n boerevrou, Anette Marais, meer as ‘n honderd jaar gelede agter die hoë draad van ‘n konsentrasiekamp haar medekampgenote een oggend uit die Bybel probeer troos en bemoedig. Lees verder >>
Só is God!
Posted on Augustus 28, 2014 by adele lombaard
Ek is by jou en Ek sal jou beskerm waar jy ook al gaan (Genesis 28:15).
Die mooiste van Jakob se droom in Genesis 28 is dat God teen alle verwagtings in nie ‘n woord oor Jakob se sondes rep nie.
Jakob is allermins onskuldig aan sy vertrek van sy familie af. Nee, hy is angstig op vlug – weg van sy ouers, weg van sy broer, weg van sy bedrog, weg van homself en sy omstrede verlede.
‘n Mens sou verwag dat wanneer God hom nou hier in die nag voorkeer, God hom ten minste hieraan sou herinner. Sodat hy sy wandade in die oë sou kyk en daarmee in die reine kom. Lees verder >>
« Vorige 1 … 140 141 142 143 144 … 152 Volgende »